CELEX: 31999R1455
Language: ro
Date: 1999-07-01
Title: Regulamentul (CE) nr. 1455/1999 al Comisiei din 1 iulie 1999 de stabilire a standardului de comercializare a ardeilor grași

03/Volumul 28
            
            
               RO
            
            
               Jurnalul Ofícial al Uniunii Europene
            
            
               177
            
         31999R1455
   
               L 167/22
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1455/1999 AL COMISIEI
   
   din 1 iulie 1999
   de stabilire a standardului de comercializare a ardeilor grași
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legume (1), astfel cum a fost modificat ultima dată prin Regulamentul (CE) nr. 1257/1999 (2), în special articolul 2 alineatul (2),
   
               (1)
            
            
               întrucât ardeii grași sunt listați în anexa I la Regulamentul (CE) nr. 2200/96 ca produse pentru care trebuie adoptate standarde; întrucât Regulamentul (CEE) nr. 79/88 al Comisiei din 13 ianuarie 1988 de stabilire a standardelor calitative pentru lăptuci, cicoare creață de grădină, cicoare de grădină cu frunze întregi și ardei grași (3), astfel cum a fost modificat ultima dată prin Regulamentul (EC) nr. 888/97 (4), a fost modificat de mai multe ori și nu mai asigură claritatea juridică;
            
         
               (2)
            
            
               întrucât pentru asigurarea clarității normele privind ardeii grași ar trebui separate de cele privind alte produse, în conformitate cu Regulamentul (CEE) Nr. 79/88; întrucât, prin urmare, normele în cauză ar trebui reformulate, iar anexa II din Regulamentul (CEE) nr. 79/88 privind ardeii grași eliminată; întrucât, în acest scop, din motive de transparență pe piața mondială, ar trebui să se ia în considerare standardul pentru ardei grași recomandat de Grupul de lucru pentru standardizarea produselor perisabile și progres calitativ al Comisiei Economice pentru Europa a Națiunilor Unite (ONU/CEE);
            
         
               (3)
            
            
               întrucât aceste standarde trebuie să aibă drept rezultat eliminarea de pe piață a produselor de calitate nesatisfăcătoare, orientarea producției spre satisfacerea cerințelor consumatorilor și facilitarea relațiilor comerciale pe baza concurenței loiale, contribuind astfel la rentabilizarea producției;
            
         
               (4)
            
            
               întrucât standardele sunt aplicabile tuturor etapelor comercializării; întrucât transportul pe distanțe mari, depozitarea pe un anumit interval de timp și diversele operațiuni de manipulare la care sunt supuse produsele pot cauza avarii datorită evoluției biologice a produselor sau perisabilității acestora; întrucât aceste avarii ar trebui avute în vedere la aplicarea standardelor comercializării după expediere;
            
         
               (5)
            
            
               întrucât măsurile stabilite de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare a ardeilor grași reglementat de codul NC 0709 60 10 este cel prezentat în anexă.
   Standardul se aplică tuturor etapelor comercializării în conformitate cu condițiile stabilite în Regulamentul (CE) nr. 2200/96.
   Cu toate acestea, în etapele care urmează expedierii, produsele pot prezenta, în raport cu prevederile standardelor, o ușoară lipsă de prospețime și turgescență, precum și o ușoară deteriorare datorită evoluției și tendinței lor de perisabilitate.
   Articolul 2
   Regulamentul (CEE) nr. 79/88 se modifică după cum urmează:
   
               1.
            
            
               în titlu, textul „cicoare creață de grădină, cicoare de grădină cu frunze întregi și ardei grași” se înlocuiește cu „cicoare creață de grădină și cicoare de grădină cu frunze întregi”;
            
         
               2.
            
            
               primul paragraf din articolul 1 se înlocuiește cu următorul text:
               „Standardele calitative pentru lăptuci, cicoare creață de grădină și cicoare de grădină cu frunze întregi încadrate la subpozițiile 0705 11, ex 0705 19 și 0705 29 00 din Nomenclatura Combinată sunt cele prezentate în anexă.”;
            
         
               3.
            
            
               anexa II se elimină.
            
         Articolul 3
   Prezentul regulament intră în vigoare în a treia zi de la data publicării în Jurnalul Oficial al Comunității Europene.
   Se aplică din prima zi a lunii următoare intrării sale în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iulie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 100, 26.6.1999, p. 80.
   
      (3)  JO L 10, 14.1.1988, p. 8.
   
      (4)  JO L 126, 17.5.1997, p. 11.
   ANEXĂ
   STANDARD PENTRU ARDEII GRAȘI
   I.   DEFINIȚIA PRODUSULUI
   Prezentul standard se aplică varietăților (cultivarilor) de ardei grași derivate din Capsicum annum L. furnizate consumatorului în stare proaspătă, ardeii grași destinați prelucrării industriale fiind excluși.
   În funcție de forma lor, se pot diferenția patru tipuri comerciale:
   
               —
            
            
               ardei grași alungiți (ascuțiți);
            
         
               —
            
            
               ardei grași pătrați (teșiți);
            
         
               —
            
            
               ardei grași de formă conică pătrată (tronconici);
            
         
               —
            
            
               ardei grași plați (gogoșari).
            
         II.   DISPOZIȚII PRIVIND CALITATEA
   Scopul standardului îl constituie definirea cerințelor de calitate pentru ardeii grași după pregătire și ambalare.
   A.   Cerințe minime
   În toate clasele, sub rezerva respectării dispozițiilor speciale pentru fiecare clasă și a toleranțelor permise, ardeii grași trebuie să fie:
   
               —
            
            
               intacți;
            
         
               —
            
            
               sănătoși; se exclud produsele care sunt afectate de putrezire sau deteriorate încât devin improprii pentru consum;
            
         
               —
            
            
               curați, practic libere de materii străine vizibile;
            
         
               —
            
            
               proaspete ca aspect;
            
         
               —
            
            
               practic indemne de paraziți;
            
         
               —
            
            
               practic fără vătămări provocate de paraziți;
            
         
               —
            
            
               bine dezvoltați;
            
         
               —
            
            
               fără vătămări cauzate de îngheț;
            
         
               —
            
            
               fără leziuni nevindecate;
            
         
               —
            
            
               nearși de soare [cu excepția specificațiilor din capitolul B: Clasificare, punctul (ii)];
            
         
               —
            
            
               cu pedunculi;
            
         
               —
            
            
               fără umiditate externă anormală;
            
         
               —
            
            
               fără miros și/sau gust străin.
            
         Gradul de dezvoltare și starea ardeilor grași trebuie să fie astfel încât aceștia să poată:
   
               —
            
            
               suporta transportul și manipularea și
            
         
               —
            
            
               ajunge la locul de destinație în stare satisfăcătoare.
            
         B.   Clasificare
   Ardeii grași se clasifică în două clase, definite în cele de mai jos:
   (i)   Clasa I
   Ardeii grași din această clasă trebuie să fie de bună calitate. Trebuie să fie caracteristici pentru varietatea și/sau tipul comercial, în ceea ce privește gradul de dezvoltare, forma și culoarea, în strânsă legătură cu gradul de coacere.
   Ardeii trebuie să fie:
   
               —
            
            
               tari;
            
         
               —
            
            
               practic fără defecte.
            
         Pedunculul poate fi ușor avariat sau tăiat, cu caliciul intact.
   (ii)   Clasa II-a
   Această clasă include ardeii grași care nu se încadrează în Clasa I, dar care satisfac cerințele minime specificate anterior.
   Următoarele defecte pot fi admise cu condiția ca ardeii să-și păstreze caracteristicile esențiale în ceea ce privește calitatea, păstrarea calității și prezentarea:
   
               —
            
            
               defecte ale formei și gradului de dezvoltare;
            
         
               —
            
            
               arsuri de soare sau ușoare leziuni vindecate, cu o limită de 2 cm lungime pentru defectele ardeilor de formă alungită și 1 cm2 din suprafața totală pentru alte defecte;
            
         
               —
            
            
               mici crăpături uscate superficiale, cu o lungime totală cumulată care să nu depășească 3 cm.
            
         Pot fi mai puțin tari, fără a fi veștejiți.
   Pedunculul poate fi deteriorat sau tăiat.
   III.   DISPOZIȚII PRIVIND MĂRIMEA
   Mărimea este determinată de diametrul (lățimea) umărului ardeilor grași. În cazul ardeilor grași plați (gogoșari), termenul „lățime” reprezintă diametrul ecuatorial maxim.
   Pentru ardeii sortați pe mărimi, diferența de diametru dintre ardeiul dulce cel mai mare și cel mai mic din același pachet nu trebuie să depășească 20 mm.
   Lățimea ardeilor grași nu poate fi mai mică de:
   
               —
            
            
               ardei grași alungiți (ascuțiți): 30 mm;
            
         
               —
            
            
               ardei grași pătrați (teșiți) și ardei grași de formă conică pătrată (tronconici): 40 mm;
            
         
               —
            
            
               ardei grași plați (gogoșari): 55 mm.
            
         Sortarea după mărime nu este obligatorie pentru Clasa a II-a, sub rezerva respectării mărimilor minime.
   Dispozițiile menționate anterior nu se aplică ardeilor grași cu păstăi subțiri de lungime medie („tipul peperoncini”), obținuți din varietăți speciale de Capsicum annuum L. var. longum. Aceștia nu trebuie să aibă o lungime mai mare de 5 cm.
   IV.   DISPOZIȚII PRIVIND TOLERANȚELE
   La fiecare pachet sunt permise toleranțe cu privire la calitate și mărime pentru produsele care nu satisfac cerințele clasei indicate.
   A.   Toleranțe de calitate
   (i)   Clasa I
   10 % din numărul sau greutatea ardeilor grași care nu satisfac cerințele clasei, dar le îndeplinesc pe cele ale Clasei a II-a sau care, în mod excepțional, se încadrează în limitele de toleranță ale clasei respective.
   (ii)   Clasa a II-a
   10 % din numărul sau greutatea ardeilor grași care nu satisfac nici cerințele clasei, nici cerințele minime, cu excepția produselor afectate de putrezire sau de orice altă deteriorare, care îi fac să fie improprii pentru consum.
   B.   Toleranțe ale mărimii
   (i)   Clasa I
   10 % din numărul sau greutatea ardeilor grași neconformi cu mărimile identificate în limita a ± 5 mm, incluzând nu mai mult de 5 % din ardeii grași aflați sub nivelul minim stabilit.
   (ii)   Clasa a II-a
   
               —
            
            
               
                  ardei grași sortați după mărime
               
               10 % din numărul sau greutatea ardeilor grași neconformi cu mărimile identificate în limita a ± 5 mm, incluzând nu mai mult de 5 % din ardeii grași aflați sub nivelul minim stabilit.
            
         
               —
            
            
               
                  ardei nesortați după mărime
               
               5 % din numărul sau greutatea ardeilor grași de până la 5 mm mai mici decât mărimea minimă stabilită.
            
         V.   DISPOZIȚII PRIVIND PREZENTAREA
   A.   Uniformitatea
   Conținutul fiecărui pachet trebuie să fie uniform și să cuprindă numai ardei grași de aceeași origine, varietate sau tip comercial, calitate, mărime (în cazul în care sunt sortați după mărime) și, în cazul Clasei I, să aibă un grad de coacere și o colorație în mare parte asemănătoare.
   Cu toate acestea, o combinație de ardei grași de diverse culori este permisă atât timp cât originea, tipul comercial, calitatea și mărimea sunt uniforme (în cazul în care sunt sortați după mărime) și există un număr identic de ardei grași din fiecare culoare.
   În cazul pachetelor cu ardei grași cu o greutate maximă de 1 kg, uniformitatea este necesară numai în ceea ce privește originea și calitatea. În cazul în care se comercializează ardei de culori diferite, uniformitatea originii nu este necesară.
   În cazul produselor sortate după mărime, ardeii grași alungiți ar trebui să aibă o lungime suficient de uniformă.
   Partea vizibilă a conținutului pachetului trebuie să fie reprezentativă pentru întregul conținut.
   B.   Ambalarea
   Ardeii grași trebuie să fie ambalați astfel încât să se asigure protecția corespunzătoare a produselor.
   Materialele utilizate în interiorul ambalajului trebuie să fie noi, curate și de o calitate care să evite producerea de avarii externe sau interne ale produselor. Se permite utilizarea materialelor, în special hârtie sau etichete imprimate cu specificații comerciale, cu condiția ca imprimarea sau etichetarea să fie făcute cu cerneală sau adeziv netoxice.
   Ambalajele nu trebuie să conțină materii străine.
   VI.   DISPOZIȚII PRIVIND MARCAJUL
   Fiecare ambalaj trebuie să aibă imprimate următoarele informații, în litere grupate pe aceeași parte, marcate lizibil și indelebil și vizibile din exterior:
   A.   Identificarea
   Ambalator și/sau expeditor: numele și adresa sau simbolul emis sau acceptat în mod oficial. Cu toate acestea, în cazul în care se utilizează un cod (simbol), în apropierea acestuia se trece mențiunea „ambalator și/sau expeditor” (sau o abreviere echivalentă).
   B.   Natura produsului
   
               —
            
            
               „Ardei grași” și culoarea sau culorile, în cazul în care conținutul nu este vizibil din exterior.
            
         
               —
            
            
               Tipul comercial („alungit”, „teșit pătrat”, „tronconic”, „plat”) sau numele varietății, în cazul în care conținutul nu este vizibil din exterior.
            
         
               —
            
            
               „Peperoncini” sau denumirea echivalentă, după caz.
            
         C.   Originea produsului
   
               —
            
            
               Țara de origine și, facultativ, districtul cultivării sau denumirea zonei, la nivel național, regional sau local.
            
         D.   Specificații comerciale
   
               —
            
            
               Clasa
            
         
               —
            
            
               Mărimea (în cazul în care sortarea s-a făcut după mărime), exprimată ca diametru minim sau maxim sau prin marca „nesortat după mărime”, după caz
            
         
               —
            
            
               Greutatea netă sau numărul de bucăți (opțional).
            
         E.   Marca oficială de control (opțional)